ddrg/super_eurlex huggingface dataset:
7.

korostaa, että jotta Valko-Venäjä voi aloittaa merkittävän vuoropuhelun EU:n kanssa, sen on pantava toimeen loputkin ehdot, jotka on otettu epäviralliseen asiakirjaan ”What the EU could bring to Belarus” ja joihin kuuluvat kaikkien poliittisen vankien vapautus, kuolemantuomion poisto, vapaan lehdistön takaaminen, ilmaisunvapaus, oikeuslaitoksen riippumattomuus sekä demokraattisen arvojen ja Valko-Venäjän kansan perusoikeuksien kunnioitus;
F.

ottaa huomioon, että hallituksen valvomat televisiokanavat ovat jättäneet joukkokokoukset käytännössä täysin huomiotta; ottaa huomioon, että hätätilan aikana paikallisia toimittajia on kielletty levittämästä tietoja, jotka ovat peräisin muista kuin hallituslähteistä; ottaa huomioon, että tämän seurauksena seitsemän johtavaa sanomalehteä, joista jotkut ovat riippumattomia ja jotkut sidoksissa oppositioon, on kieltäytynyt toimimasta tällä tavoin rajoitetuissa oloissa ja keskeyttänyt julkaisutoimintansa; ottaa huomioon, että joidenkin riippumattomien lehtien internet- ja satelliittiyhteydet on katkaisu,
2. Euroopan postipalvelut
B5-0116/2000
Euroopan parlamentin päätöslauselma Euroopan postipalveluista
Euroopan parlamentti, joka
Fdash ottaa huomioon yhteisön postipalvelujen sisämarkkinoiden kehittämistä ja palvelun laadun paranta-
mista koskevista yhteisistä säännöistä annetun Euroopan parlamentin ja neuvoston direktiivin97/67/EY (
1),
Fdash ottaa huomioon 14. tammikuuta 1999 antamansa päätöslauselman Euroopan postipalveluista (2),
A. toistaa kantansa laadukkaan yleispalvelun tarpeesta sekä direktiivin 97/67/EY päätavoitteena että
kyseistä alaa koskevan yhteisön politiikan keskeisenä elementtinä,
B. muistuttaa,että direktiivin 97/67/EY 7 artiklassa komission edellytettiin esittävän ennen vuoden 1998
päättymistä uusia ehdotuksia sisäisten postimarkkinoiden asteittaista ja säänneltyä vapauttamista var-ten ja ettei tällaisia ehdotuksia ole vielä tehty,
C. ottaa huomioon Euroopan unionin postipalvelujen taloudellisen ja sosiaalisen merkityksen ja pitää
tästä syystä komission teettämiä tutkimuksia kyseisen alan vaikutuksista tärkeinä,
D. ottaa huomioon,että komissio ei ole toistaiseksi vastannut Euroopan parlamentin edellä mainitussa
14. tammikuuta 1999 antamassa päätöslauselmassa esittämiin pyyntöihin,
1. pyytää jälleen,että komissio esittää vapauttamismahdollisuuksien taloudellisia ja sosiaalisia vaikutuk-
sia koskevat toteutettavuustutkimukset sovitulla tavalla;
2. pyytää komissiota ottamaan huomioon parlamentin aktiivisen osallistumisen uuden ehdotuksen val-
misteluihin direktiivin 97/67/EY 7 artiklan 3 kohdassa säädetyllä tavalla lainsäädäntömenettelyn helpotta-
miseksi ja komission toimintakyvyttömyydestä aiheutuneiden lukuisien viivästyksien kompensoimiseksi;
3. pyytää komissiota esittämään kantansa edellä mainitussa 14. tammikuuta 1999 annetussa päätöslau-
selmassa esitettyihin lausumiin ennen täsmällisten ehdotusten esittämistä;
4. kehottaa puhemiestä välittämään tämän päätöslauselman neuvostolle,komissiolle,talous- ja sosiaa-
likomitealle,alueiden komitealle ja jäsenvaltioiden parlamenteille.
(1) EYVL L 15,21.1.1998,s. 14.
(2) EYVL C 104,14.4.1999,s. 134.29.11.2000 FI C 339/297 Euroopan yhteisöjen virallinen lehti
Perjantai 18. helmikuuta 2000
Virallinen lehti nro C 279 , 01/10/1999 s. 0171



B4-0453/99 Päätöslauselma komission puheenjohtajan nimeämisestä Euroopan parlamentti, joka - ottaa huomioon EY:n perustamissopimuksen 214 artiklan ja Amsterdamin sopimuksen päätösasiakirjan liitteenä olevan julistuksen nro 32 komission organisaatiosta ja toiminnasta, - ottaa huomioon, että valtioiden ja hallitusten päämiehet nimesivät Romano Prodin komission puheenjohtajaksi Eurooppa-neuvoston kokouksessa Berliinissä, - ottaa huomioon komission puheenjohtajaksi nimetyn parlamentille 13. huhtikuuta 1999 antaman lausuman ja 4. toukokuuta 1999 hänen esittelemänsä poliittiset suuntaviivat; 1. Hyväksyy Romano Prodin nimeämisen komission puheenjohtajaksi toimikauden loppuun asti; 2. Kehottaa puhemiestään välittämään tämän päätöslauselman nimetylle komission puheenjohtajalle sekä jäsenvaltioiden hallituksille.
Virallinen lehti nro C 328 , 26/10/1998 s. 0228



B4-0888, 0889, 0890 ja 0891/98 Päätöslauselma sianliha-alan kriisistä EU:ssa Euroopan parlamentti, joka A. ottaa huomioon komission 25. syyskuuta 1998 antaman asetuksen (EY) N:o 2042/98 yksityisen varastoinnin tuen myöntämisen erityisistä edellytyksistä sianliha-alalla, jonka nojalla otetaan 28. syyskuuta 1998 alkaen käyttöön sianlihan yksityisen varastoinnin tukijärjestelmä niiden vaikutusten lieventämiseksi, joita alaa jo kuukausia koetelleesta kriisistä aiheutuu, B. ottaa huomioon, että sianlihan hintojen romahtaminen Euroopan unionissa on vaikuttanut tiettyihin alueisiin ja tiettyihin tuottajamaihin erityisen merkittävästi, ja on tietoinen siitä, että jotkut kasvattajat joutuvat myymään eläimensä 30 % tuotantokustannuksia alhaisemmilla hinnoilla, C. ottaa huomioon, että tämän teollisuudenalan merkitys Euroopan maaseudulle on 20 miljardia ecua vuosittain ja että se koskettaa huomattavaa määrää maataloustuottajia ja monia muita työntekijöitä, D. ottaa huomioon, että tämä kriisi on pahimmillaan juuri kun alan tuotanto on korkeimmillaan ja että kimmokkeen korkeisiin tuotantolukuihin ovat todennäköisesti antaneet neljän viime vuoden ajan vallinneet houkuttelevan korkeat hinnat, E. ottaa huomioon, että alaa koetteleva kriisi saattaa vielä syvetä, jos Euroopan unionista Venäjän markkinoille suuntautuva vienti pidetään edelleen pysähdyksissä, sillä kolmasosa unionin viennistä suuntautuu kyseisille markkinoille ja katsoo, että vienti Japanin markkinoille on edelleen vaikeuksissa; Euroopan parlamentti, joka 1. On erittäin huolestunut erityisesti pienten tuottajien tilanteesta ja toisaalta siitä, että tarjontaa ei ole vakavasti yritetty suunnitella etukäteen; 2. Panee merkille unionissa ja tietyissä jäsenvaltioissa tehdyt päätökset ja pyytää komissiota tarkistamaan, ovatko ne voimassa olevan lainsäädännön mukaisia; 3. Pyytää komissiota myös jo toteutettujen toimien lisäksi (yksityisen varastoinnin tuki ja vientitukien lisääminen) ryhtymään muihin toimiin, joilla pyritään vähentämään ylijäämää kotimarkkinoilla; 4. Pyytää komissiota pikaisesti arvioimaan sovittujen toimien vaikutuksia ja esittämään parlamentille kertomuksen, josta käyvät ilmi mahdolliset toimet, joita se aikoo myöhemmin toteuttaa; 5. Kehottaa puhemiestään välittämään tämän päätöslauselman komissiolle ja neuvostolle sekä jäsenvaltioiden hallituksille.
Virallinen lehti nro C 341 , 09/11/1998 s. 0147



B4-0975/98 Päätöslauselma kenraali Pinochetin pidättämisestä Lontoossa Euroopan parlamentti, joka - ottaa huomioon aiemmat demokratian ja ihmisoikeuksien puolustamisesta Chilessä antamansa päätöslauselmat, jotka se hyväksyi kenraali Pinochetin diktatuurin aikana, - ottaa huomioon 18. marraskuuta 1993 Euroopan kansalaisen Carmelo Soria Espinosan murhasta Chilessä ((EYVL C 329, 6.12.1993, s. 278.)), 20. kesäkuuta 1996 Carmelo Sorian väitettyjen kidnappaajien armahduksesta ((EYVL C 198, 8.7.1996, s. 209.)), 18. syyskuuta 1997 kenraali Augusto Pinochetin diktatuurin aikana kadonneita espanjalaisia ja tämän diktatuurin espanjalaisia uhreja koskevasta oikeudenkäynnistä ((EYVL C 304, 6.10.1997, s. 143.)) ja 19. helmikuuta 1998 kenraali Pinochetin nimittämisestä elinikäiseksi senaattoriksi Chilessä ((EYVL C 80, 16.3.1998, s. 250.)) antamansa päätöslauselmat, A. ottaa huomioon, että Ison-Britannian oikeusviranomaiset pidättivät Chilen entisen diktaattorin Augusto Pinochetin Lontoossa Espanjan oikeusviranomaisten pyynnöstä, B. ottaa huomioon, että kenraali Pinochetia vastaan on esitetty vakavia, kansainvälisiä rikoksia koskevia syytöksiä tuhansien ihmisten, näiden joukossa kymmeniä yhteisön kansalaisia, kuolemasta tai katoamisesta hänen sotilasdiktatuurinsa aikana, C. ottaa huomioon, että vuonna 1992 tehdyssä sopimuksessa Euroopan unionista, erityisesti sen K artiklassa, vahvistetaan tietyt jäsenvaltioiden välistä yhteistyötä koskevat velvoitteet kansainvälisen rikollisuuden torjumisen alalla ja että kyseisiä määräyksiä on vahvistettu uudessa vuonna 1997 tehdyssä sopimuksessa Euroopan unionista, ennen kaikkea sen konsolidoidun version 31 artiklassa, D. ottaa huomioon, että tuomioistuinten itsenäinen toiminta laillisuuden puolustamisessa on oikeusvaltion tärkeä perusta; 1. Onnittelee Espanjan ja Ison-Britannian oikeusviranomaisia tehokkaasta yhteistyöstä kenraali Pinochetin pidätyksen yhteydessä; 2. Vahvistaa jälleen sitoutumisensa periaatteeseen yleismaailmallisesta oikeuslaitoksesta ihmisoikeuksien suojelemiseksi niiden kansainvälisten sopimusten mukaisesti, joita monet jäsenvaltiot ovat allekirjoittaneet, ja kehottaa toimivaltaisia viranomaisia tulkitsemaan niitä Euroopan unionista tehdyn sopimuksen periaatteiden ja neuvoston vahvistaman johdetun oikeuden mukaisesti; 3. Kehottaa Espanjan hallitusta oikeusviranomaisten niin vaatiessa pyytämään mahdollisimman nopeasti kenraali Pinochetin luovuttamista, jotta hänet voidaan saattaa oikeuden eteen vastaamaan rikoksista, joista häntä syytetään Espanjassa eri syistä käynnissä olevissa oikeustapauksissa; 4. Kehottaa puhemiestään välittämään tämän päätöslauselman Ison-Britannian ja Espanjan hallituksille, neuvoston puheenjohtajavaltiolle, komissiolle ja Chilen hallitukselle.
Virallinen lehti nro C 292 , 21/09/1998 s. 0164



B4-0727, 0746, 0747 ja 0768/98 Päätöslauselma Azoreilla tapahtuneesta maanjäristyksestä Euroopan parlamentti, joka A. ottaa huomioon Azoreilla 9. heinäkuuta 1998 tapahtuneen, mannerlaattojen liikkumisen aiheuttaman maanjäristyksen, jonka voimakkuus oli 5,8 Richterin asteikolla ja 6 - 7 Mercallin asteikolla ja joka aiheutti vakavia vahinkoja erityisesti Faialin, Picon ja São Jorgen saarilla, B. ottaa huomioon, että maanjäristys on vaatinut jo kahdeksan kuolonuhria, johtanut yli sadan ihmisen loukkaantumiseen ja jättänyt lisäksi 1500 ihmistä kodittomiksi, C. ottaa lisäksi huomioon suuret aineelliset vahingot, jotka aiheutuivat asunnoille ja infrastruktuureille, jotka ovat elintärkeitä alueen asukkaille ja talouselämälle, D. ottaa huomioon, että kyseinen alue, jolla on vaikeuksia jo syrjäisen sijaintinsa ja saaristoluonteensa takia, on altis luonnonkatastrofeille; Euroopan parlamentti, joka 1. Pitää valitettavana ihmishenkien menetyksiä ja syntyneitä henkilövahinkoja ja aineellisia vahinkoja ja ilmaisee solidaarisuutensa uhreille, heidän omaisilleen sekä paikallisille ja alueellisille viranomaisille; 2. Korostaa paikallisten, alueellisten ja kansallisten viranomaisten toteuttamia nopeita avustustoimia, Azorien aluehallituksen ja Portugalin tasavallan hallituksen, kuntien ja kaupunkien vastuuhenkilöiden, palomiesten, poliisi- ja sotilasviranomaisten, väestönsuojeluhenkilöstön ja yksityisten järjestöjen ponnisteluja sekä koko väestön solidaarisuutta; 3. Pyytää komissiota tukemaan Portugalin viranomaisia tilanteen vaatiman hätäavun perille saamisessa ja kehottaa tässä yhteydessä hyväksymään hätätoimia, jotka mahdollistavat maanjäristyksen uhreiksi joutuneiden perheiden auttamisen, ja takaamaan erityisesti kotinsa menettäneiden nopean uudelleenasuttamisen; 4. Pyytää komissiota yhteistyössä Portugalin hallituksen ja Azorien aluehallituksen kanssa vahvistamaan meneillään olevan yhteisöaloitteiden uudelleenohjelmoinnin puitteissa Azoreita koskevaa Regis II -alaohjelmaa tämän katastrofin aiheuttamien aineellisten ja inhimillisten vahinkojen korjaamiseksi, erityisesti kotinsa menettäneiden ihmisten asuttamiseksi uudelleen sekä ympäristö- ja asunto-olojen korjaamiseksi; 5. Pyytää Portugalin viranomaisia ja komissiota vahvistamaan pikaisesti ja poikkeuksellisesti Azoreita koskevaa toimintaohjelmaa Portugalia koskevan yhteisön tukikehyksen puitteissa katastrofin seurausten korjaamiseksi ja tukemaan erityisesti alueen kansallisperinnön, infrastruktuurien ja talouden jälleenrakentamista ja korjaamista; 6. Vaatii, että rakennusten korjaamisessa otetaan huomioon maanjäristysalueen paikkakuntien perinteiset arkkitektoniset ja kaupunkikuvalliset ominaispiirteet sekä geomorfologiset ja maisemalliset ominaispiirteet, jotta vältetään mahdolliset myöhemmät eroosio- ja sortumailmiöt; 7. Kehottaa puhemiestään välittämään tämän päätöslauselman neuvostolle, komissiolle, alueiden komitealle, Portugalin parlamentille ja hallitukselle sekä Azorien alueparlamentille ja aluehallitukselle.
Virallinen lehti nro C 210 , 06/07/1998 s. 0207



B4-0595, 0615, 0621, 0642, 0658 ja 0665/98 Päätöslauselma kuolemanrangaistuksesta ja teloitusten täytäntöönpanon yleismaailmallisesta lykkäämisestä Euroopan parlamentti, joka - ottaa huomioon aikaisemmat päätöslauselmansa kuolemanrangaistuksesta, A. palauttaa mieliin Yhdistyneiden kansakuntien yleiskokouksen vuonna 1994 antaman päätöslauselman kuolemanrangaistusten yleismaailmallisesta lykkäämisestä, joka hylättiin ainoastaan 8 äänellä, B. palauttaa mieliin Yhdistyneiden kansakuntien ihmisoikeuskomission vuonna 1997 antaman päätöslauselman (E/CN.4/1997/L.20), jonka mukaan kuolemanrangaistuksen poistaminen edistää osaltaan ihmisarvon lujittamista ja perusoikeuksien asteittaista laajentamista, C. palauttaa mieliin Yhdistyneiden kansakuntien ihmisoikeuskomission 3. huhtikuuta 1998 antaman päätöslauselman (E/CN.4/1998/L.12), jossa pyydetään teloitusten täytäntöönpanon yleismaailmallisen lykkäämisen toteuttamista, D. pitää myönteisenä Yhdistyneiden kansakuntien pääsihteerin viimeisintä raporttia, jossa kerrotaan muutoksista ja myönteisestä kehityksestä kuolemanrangaistusta koskevan oikeuden ja käytäntöjen alalla kaikkialla maailmassa (E/CN.4/1998/82), E. pitää myönteisenä sitä, että vaikka useat maat säilyttävätkin kuolemanrangaistuksen lainsäädännöissään, ne ovat kuitenkin tosiasiassa keskeyttäneet teloitusten täytäntöönpanon; 1. Pyytää jäsenvaltioita toteuttamaan kaikki tarvittavat toimenpiteet kuolemanrangaistuksen ottamiseksi Yhdistyneiden kansakuntien seuraavan yleiskokouksen esityslistalle; 2. Pyytää neuvostoa antamaan puheenjohtajavaltion Itävallan tehtäväksi unionin jäsenvaltioiden niiden aloitteiden koordinointi, jotka koskevat teloitusten täytäntöönpanon yleismaailmallisen lykkäämisen ottamista Yhdistyneiden kansakuntien seuraavan yleiskokouksen esityslistalle; 3. Pyytää neuvostoa, jäsenvaltioita ja komissiota oman toimivaltansa rajoissa esittämään Yhdistyneiden kansakuntien seuraavassa yleiskokouksessa päätöslauselman teloitusten täytäntöönpanon yleismaailmallisen lykkäämisen toteuttamiseksi; 4. Kehottaa puhemiestään välittämään tämän päätöslauselman komissiolle, neuvostolle, jäsenvaltioiden hallituksille, Yhdistyneiden kansakuntien pääsihteerille ja yleiskokouksen puheenjohtajalle.
B4-0605, 0620, 0631, 0637, 0644, 0649 ja 0664/98

Päätöslauselma Etiopian ja Eritrean välisestä konfliktista

Euroopan parlamentti, joka

A. pitää valitettavana, että Eritrean tasavallan ja Etiopian tasavallan välillä on puhjennut sotilaallisia vihollisuuksia, ja katsoo, että sodan syynä on, ettei valtioiden rajan merkitsemisestä ole olemassa sopimusta,

B. palauttaa mieleen, että Eritrean itsenäistyttyä vuonna 1993 perustettiin rajakomissio, joka kokoontui ongelmitta vielä muutamaa päivää ennen toukokuussa 1998 alkanutta sotilaallista selkkausta,

C. pitää valitettavana viimeaikaisia pommituksia molemmilla puolilla, joissa moni siviili menetti henkensä ja jotka ovat pakottaneet osan väestöstä siirtymään pois asuinsijoiltaan,

D. ottaa huomioon, että Etiopian ja Eritrean kansalaiset kärsivät pitkään totalitaarisesta diktatuurista, jonka he lopettivat pitkällä ja verisellä sodalla; se päättyi rauhalliseen eroon, minkä jälkeen kyseiset kaksi hallitusta ovat toimineet yhteistyössä useissa tilanteissa,

E. on tietoinen, että konflikti saattaa lukuisista välitysyrityksistä huolimatta kärjistyä, ja pitää huolestuttavana sitä, että jollei rauhanomaista ratkaisua löydetä pikaisesti, konflikti saattaa horjuttaa koko alueen vakautta ja johtaa tragediaan, jonka uhreja olisivat koko Afrikan sarven kansat,

F. pitää valitettavana, että neuvosto on toistaiseksi noin 40 päivää kestäneen sodan aikana vain ilmaissut tuomitsevansa tilanteen ja esittänyt tässä päätöslauselmassa esiintyvien vaatimusten kaltaisia vaatimuksia, muttei ole tehnyt muita aloitteita yhteisen ulko- ja turvallisuuspolitiikan puitteissa,

G. ottaa huomioon, että suurin osa sekä Etiopian että Eritrean kansasta elää kurjissa ravinto-, terveys- ja koulutusoloissa ja että tämä kahden naapurivaltion sota heikentää epäilemättä maiden sosiaalisia oloja entisestään;

Euroopan parlamentti, joka

1. Tuomitsee Etiopian ja Eritrean väliset väkivaltaisuudet ja kehottaa molempia osapuolia noudattamaan tulitaukoa ja löytämään rauhanomaisen ja oikeudenmukaisen ratkaisun rajakiistoihin sekä yhtymään tässä yhteydessä täysin niihin sovittelupyrkimyksiin, joita OAU, Yhdysvallat ja Ruanda toteuttavat;

2. Katsoo, että näiden kahden maan aluekiistaan on löydettävä neuvotteluratkaisu; kehottaa Etiopian ja Eritrean hallituksia aloittamaan diplomaattiset neuvottelut rauhanomaisen ja poliittisen ratkaisun löytämiseksi ongelmiin ja kehottaa osapuolia ratkaisemaan rajakiistan rajakomission kautta ja/tai kansainvälisen tuomioistuimen kautta;

3. Tukee kansainvälisiä sovittelupyrkimyksiä ja pyytää neuvostoa ja Afrikan yhtenäisyysjärjestöä painostamaan näitä kahta maata hyväksymään konfliktin poliittinen ratkaisu;

4. Pyytää komissiota valmistamaan riittävän hätäavun konfliktista kärsimään joutuneiden kansojen auttamiseksi ja suuren pakolaismäärän hoitamiseksi;

5. Kehottaa puhemiestään välittämään tämän päätöslauselman neuvostolle, komissiolle, AKT-EU-yhteiskokoukselle, Yhdistyneille kansakunnille, OAU:lle sekä Etiopian, Eritrean, Yhdysvaltojen, Ruandan ja Djiboutin hallituksille.
Virallinen lehti nro C 138 , 04/05/1998 s. 0176



B4-0407 ja 0423/98 Päätöslauselma kuolemanrangaistuksesta Yhdysvalloissa Euroopan parlamentti, joka - muistuttaa aiemmista kuolemanrangaistuksesta Yhdysvalloissa ja erityisesti Mumia Abu-Jamalin tapauksesta antamistaan päätöslauselmista, A. ottaa huomioon, että 30. maaliskuuta 1998 Starkessa Floridassa teloitettiin sähkötuolissa kuolemaan tuomittu vanki Judy Buenoano, B. ottaa huomioon, että Judy Buenoano oli ensimmäinen teloitettu nainen Floridassa vuoden 1848 jälkeen ja kolmas nainen koko Yhdysvalloissa vuoden 1976 jälkeen, jolloin Yhdysvaltain korkein oikeus palautti kuolemanrangaistuksen, C. ottaa huomioon, että Mumia Abu-Jamal tuomittiin kuolemaan joulukuussa vuonna 1982 ja että voimakas kansainvälinen protestiliike on tähän asti osaltaan estänyt hänen teloittamisensa, D. ottaa huomioon Mumia Abu-Jamalin ja muiden kuolemaan tuomittujen aloittaman nälkälakon, jolla he osoittavat mieltään olojensa huonontumista vastaan Greenen vankilassa Pennsylvaniassa; 1. Kehottaa painokkaasti Yhdysvaltoja luopumaan kuolemanrangaistuksesta ja kaikkia Yhdysvaltain osavaltioita poistamaan kuolemanrangaistuksen rikoslaistaan; 2. Vahvistaa vastustavansa kuolemanrangaistusta kaikissa tapauksissa ja ilmaisee siten suuttumuksensa Judy Buenoanon teloituksen johdosta; 3. Uudistaa pyyntönsä Mumia Abu-Jamalin tapauksen käsittelemisestä uudelleen ja hänelle langetetun kuolemantuomion muuttamisesta; 4. Pyytää Pennsylvanian vankilaviranomaisia täysin kunnioittamaan vankien oikeuksia, erityisesti oikeutta vieraitten vastaanottamiseen, ruokalassa käyntiin ja henkilökohtaisten papereiden hallussa pitämiseen; 5. Antaa suhteista Yhdysvaltoihin vastaavan valtuuskuntansa tehtäväksi ottaa esiin Mumia Abu-Jamalin tapauksen sekä kuolemanrangaistuksen yleensä seuraavassa tapaamisessa Yhdysvaltojen kongressin jäsenten kanssa; 6. Kehottaa puhemiestään välittämään tämän päätöslauselman neuvostolle, komissiolle, Yhdysvaltain presidentille ja Pennsylvanian osavaltion kuvernöörille.
Virallinen lehti nro C 104 , 06/04/1998 s. 0238



B4-0324/98 Päätöslauselma Syyriassa vangittuna pidetyistä libanonilaisista Euroopan parlamentti, joka - ottaa huomioon aiemmin antamansa päätöslauselmat Syyriasta, A. muistuttaa, että ihmisoikeusjärjestöjen selonteoista käy ilmi Libanoniin sijoittuneiden Syyrian joukkojen vanginneen mielivaltaisesti ja eristäneen lukuisia Libanonin kansalaista, B. muistuttaa, että samojen selontekojen mukaan näitä vankeja pidetään vankilassa Syyriassa nostamatta minkäänlaisia syytteitä heitä vastaan ja heidän perheitään on vuosikausia pidetty täysin tietämättöminä heidän kohtalostaan, C. ottaa huomioon Euroopan unionin ja Syyrian väliset neuvottelut Euro-Välimeri-assosiointisopimuksen tekemisestä kyseisen maan kanssa; 1. Pitää myönteisenä sitä, että viime päivinä vähintään 121 näistä henkilöistä on vapautettu Syyriassa; 2. On huolissaan Syyriassa yhä vangittuina olevista henkilöistä, joiden lukumäärä kansainvälisten humanitaaristen järjestöjen mukaan olisi ainakin kolmisenkymmentä; 3. Pyytää Syyrian hallitusta toimittamaan täydellisen luettelon Syyriassa vangittuina pidetyistä libanonilaisista ja vapauttamaan vangit, joita vastaan ei ole nostettu syytettä, ja siirtämään muut libanonilaiset vangit Libanoniin; 4. Pyytää neuvostoa ja jäsenvaltioiden hallituksia ottamaan nämä seikat huomioon neuvotellessaan Syyrian hallituksen kanssa Euro-Välimeri-assosiointisopimuksesta; 5. Kehottaa puhemiestään välittämään tämän päätöslauselman komissiolle, neuvostolle sekä Libanonin ja Syyrian hallituksille.
Virallinen lehti nro C 138 , 04/05/1998 s. 0176



B4-0392, 0401, 0403, 0408 ja 0417/98 Päätöslauselma sananvapaudesta Kamerunissa Euroopan parlamentti, joka A. palauttaa mieliin, että Le Messager -sanomalehden toimituspäällikkö Pius Njawé pidätettiin 24. joulukuuta 1997, kun lehdessä oli julkaistu artikkeli, jonka mukaan Kamerunin presidentti Paul Biya olisi saanut sydänhäiriöitä aiheuttaneen sairauskohtauksen, B. ottaa huomioon, että saman sanomalehden seuraavassa numerossa julkaistiin presidentin tiedottajien asiaa koskeva oikaisu, C. ottaa huomioon, että Pius Njawé tuomittiin 13. tammikuuta 1998 kahdeksi vuodeksi ehdottomaan vankeuteen ja 500 000 CFA-frangin sakkoon «väärien uutisten levittämisestä», D. ottaa huomioon, että samassa oikeuden istunnossa myös toinen toimittaja, Michel Michaut Moussala, tuomittiin kuuden kuukauden ehdottomaan vankeusrangaistukseen ja 1 miljoonan CFA-frangin sakkoon Aurore Plus -nimisessä viikkolehdessä, jonka päätoimittaja hän on, julkaistun artikkelin johdosta, jossa esitettiin syytöksiä Kamerunin satamalaitoksen johtajaa kohtaan, joka on lisäksi valtapuolueen edustaja maan parlamentissa, E. pahoittelee, että kansalaisyhteiskunnan edustajien ja poliitikkojen Kamerunin viranomaisille osoittamista vetoomuksista huolimatta Pius Njawén tapausta koskeviin kyselyihin ei ole saatu vastausta, F. pahoittelee syvästi sananvapauden loukkausten viimeaikaista lisääntymistä kyseisessä maassa, G. muistuttaa mieliin, että Kamerun on allekirjoittanut Lomén yleissopimuksen, jonka 5 artiklassa määrätään, että kehitysavun edellytyksenä on ihmisten perusoikeuksien ja -vapauksien kunnioittaminen, joista tärkeimpiä on sananvapaus; Euroopan parlamentti, joka 1. Pahoittelee erittäin syvästi Pius Njawén ja Michel Michaut Moussalan pidättämistä ja heille langetettuja raskaita rangaistuksia, ja pyytää molempien toimittajien välitöntä ja ehdotonta vapauttamista; 2. Pyytää Kamerunin hallitusta kunnioittamaan täysimittaisesti ihmisoikeuksia ja ihmisten perusvapauksia, erityisesti sananvapautta; 3. Pyytää komissiota ja neuvostoa varmistamaan, että Lomén yleissopimuksen 5 artiklaa noudatetaan, sekä seuraamaan tarkkaavaisesti ihmisoikeustilanteen kehitystä Kamerunissa; 4. Kehottaa puhemiestään välittämään tämän päätöslauselman komissiolle, neuvostolle, AKT:n ja EU:n yhteisen edustajakokouksen puheenjohtajille sekä Kamerunin hallitukselle.